பசித்தால் இரைதேடி, கொத்தித் திண்ணும் பழக்கம் போய், காலை, மாலையென மணியடித்த நேரத்தில் மட்டும் தீவனம் கொத்தக் கற்றுக்கொண்டன. சத்தான தாராளமான உணவு, குளிர்ந்த சுகதாரமான குடிநீர், வெயில், மழையிலிருந்து காத்துக்கொள்ள சொகுசு அறை இப்படி பலப்பல வசதிகள், சாதகங்கள். ஆனால் அவற்றிடமிருந்து சுதந்திரம் மட்டும் பறிக்கப்பட்டிருந்தது. ஆம்! சுற்றித் திரியும் சுதந்திரம் மட்டும் சராசரியாகக் கோழியொன்றுக்கு இரண்டடிப் பரப்பளவாகச் சுருக்கப்பட்டது.